Ribber skoler, hytter og kontorer - Aftenposten
Ribber skoler, hytter og kontorer
Publisert: 19.aug.2009 13:42
Som Aftenposten.no tidligere har omtalt, står østeuropeiske kriminelle bak en stor del av vinningskriminaliteten i Norge. Denne skotyven (25) ble festet på film da han stjal sko for nær 40.000 kroner fra City Syd i Trondheim.
FOTO: OVERVÅKNINGSKAMERA CITY SYD
Flatskjermer og bærbare PC-er øverst på østbandenes ønskelister. smp-stories-top-widget
Norske skoler fremstår i mange tilfeller som døgnåpne godteributikker for kriminelle. Kommunal fattigdom gjør at dørene ofte ikke er sikret med alarm, slik at tyvene bare kan bære ut lass-på-lass med PC-er og annet elektronisk utstyr uten å bli oppdaget. Flere skoler er blitt robbet både to og tre ganger, og politiet spør seg om noen på innsiden tipser om når en ny leveranse laptop-er er ankommet. Siden bandene ofte slår til ute i distriktene er politiets responstid ofte lang siden det er de ferreste lensmannskontor som har døgnvakt.— Alt forsvantRektor Jon Pedersen ved Stortangen skole i Lierne kommune i Nord-Trøndelag, har opplevd at skolen hans har mistet samtlige PC-er to ganger i vår og sommer: - En ting er selve tyveriet, men skadeverket er også meget omfattende. Tyvene har brutt opp de fleste dørene på skolen, sier Pedersen. Også naboskolen på Sørli er blitt hjemsøkt for en tid tilbake. Totalt er det forsvunnet et 40-talls PC-er bare fra disse skolene.
- Mistenker østkriminelleLensmann Herolf Nordaune i Grong sier at de har hatt flere grupper spesielt fra Litauen som har stått bak en rekke tyverier og innbrudd de siste årene: - For kort tid siden stanset vi to litauere med en tilhenger full av tjuvgods. De sier de var på vei til Mo i Rana. På hengeren fant vi alt fra en stjålet motorsykkel til elektrovarer og store mengder batteriet stjålet fra et firma i Ålesund, sier Nordaune til Aftenposten.no. De to litauerne fikk i forrige uke 20 og 25 dagers ubetinget fengsel i Namdal tingrett, og vil bli transportert ut av landet straks dommen er ferdig sonet. - Erfaringsmessig drar de vel hjem bare for å snu og så er de i gang med ny kriminalitet et annet seted i landet, sier lensmann Nordaune. Så sent som 26. juni i år ble de to mennene på 21 og 25 år dømt for omfattende vinningskriminalitet og brudd på våpenloven i Romsdal tingrett. De hadde ikke rukket å sone dommene på 45 og 55 dagers fengsel før de ble stanset for råkjøring med hengeren full av tjuvgods.- Fikk fangstI Røyken utenfor Drammen er både Midtbygda skole, Sydskogen skole og Røyken videregående skole vært utsatt for PC-tyverier:— Det virker som om tyvene har siktet seg inn på skoler siden det der er et stort antall PC'er, sier politiførstebetjent Pål Sørensen ved Røyken lensmannskontor. I forbindelse med minst ett av tyveriene lyktes politiet imidlertid med å fakke tjuvraddene da de kjørte i land fra fergen i Polen: På kaia i den svenske havnebyen Ystad hadde tollerne sjekket en bil hvor seks PC-er var merket med «Røyken kommune», og de kontaktet firmaet som hadde tyverimerket PC-ene. - Vi varslet straks Kripos, som gjennom sine kontakter sørget for at politiet hanket inn tyvene ved ankomst Swinoujscie, sier daglig leder Lasse Sten i IKT-Forvaltning AS.- Ingen oversiktKommunikasjonsrådgiver Karin Steenstrup i Kunnskapsdepartementet sier at de ikke har noen sentral oversikt over hva som blir stjålet fra norske skoler. Dermed vet de heller ikke hvor store verdier kommunene og fylkeskommunene eventuelt taper over driftsbudsjettene, dersom de er selvassurandører. - Dette har ikke vært noe tema i Kunnskapsdepartementet, sier Steenstrup.- FlatskjermbandePå Hønefoss sitter to rumenere fengslet, sikter for over 20 hytteinnbrudd i Hallingdalen. De etterforskes for mer enn 250 hytteinnbrudd de siste månedene: - De har spesielt vært på jakt etter flatskjermer, alkohol og lett omsettelig elektronikk, sier politiinspektør Per Thomas Omholt ved Nordre Buskerud politidistrikt til Aftenposten.no. De to mennene på 28 og 35 år sitter nå varetektsfengslet. Begge har i rettsmøtene klaget på at de ikke fikk nok penger til sigaretter, og har dårlige muligheter til å ringe familiene i Romania. De to ble pågrepet på Geilo med bilen full av tjuvgods, men nekter likevel straffskyld.
- 60 brekk på én nattNoen av politiets viktigste indisier mot de to er at mobiltelefonene deres har slått inn på lokale basestasjoner akkurat de nettene da en rekke hytter er blitt robbet. Tyvene har vært supereffektive, og politiet har registrert både 40 og 60 innbrudd i ulike hyttefelt bare i løpet av én natt. "Flatskjermbanden" er politiets eget kallenavn på duoen.- Tatt til sluttNå er en estisk kokk dømt til 14 måneders fengsel i Asker og Bærum tingrett for en serie PC-tyverier. I februar 2006 satte han igjen fingeravtrykkene sine ´på en tapebit da han stjal 47 PC-er fra L'Oréal Norge på Billingstad, så da han 8. juni i år ble pågrepet i Trondheim, satt han i klisteret. I Trondheim hadde mannen stjålet 18 laptop'er og to mobiler fra firmaet Powel A/S, mens hos Visma Collectors hadde han satt 20 PC'er klar til henting i resepsjonen da tyverialarmen gikk og han ble pågrepet etter et mislykket forsøk på å løpe fra en politihund. Tingretten festet ikke lit til mannens forklaring om at han hadde funnet de stålne mobilene på et toalett, og at han var glad politihunden fant ham slik at han endelig kunne få levert sakene til politiet. Denne formen for kriminalitet er et økende samfunnsproblem. De grove tyveriene er begått med profesjonelt preg, heter det dommen.
Fakta: Tyvenes favoritter ved villainnbrudd
If har utarbeidet en egen liste over de vanligste gjenstandene som stjeles i norske boliger. Listen endres i takt med trendene i samfunnet. Nå er det bærbar elektronikk, som er lett å ta med, som oftere stjeles. Smykker, dyre klokker og sølvtøy Digitale kameraer Håndholdte dataspill Musikkspillere, som mp3 og Playstation Bærbare PCer Nye mobiltelefoner Kostbare solbriller Merkeklær Pass Kontanter